DEĊIŻJONI TAL-KUMMISSJONI
tas-16 ta’ Settembru 2005
li temenda l-Appendiċi XIV għall-Att ta’ Adeżjoni ta’ l-2003 dwar ċerti stabbilimenti fis-settur tal-laħam fis-Slovakkja
(innotifikata taħt dokument numru C(2005) 3451)
(Test b’relevanza għaż-ŻEE)
(2005/661/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat l-Att ta’ l-Adeżjoni, ta’ Ċipru, l-Estonja, il-Latvja, il-Litwanja, Malta, il-Polonja, ir-Repubblika Ċeka, is-Slovenja, is-Slovakkja u l-Ungerija (1), u b’mod partikolari l-Anness XIV, Kapitlu 5, Taqsima B, paragrafu (d) tiegħu,
Billi:
(1)
L-Anness XIV, Kapitlu 5, Taqsima B, paragrafu (a) għall-Att ta’ l-Adeżjoni ta’ l-2003 jipprovdi li r-rekwiżiti strutturali stabbiliti fl-Anness I għall-Kunsill tad-Direttiva 64/433/KEE tas-26 ta’ Ġunju 1964 dwar il-kundizzjonijiet tas-saħħa għall-produzzjoni u l-kummerċjalizzazzjoni tal-laħam frisk (2) u fl-Annessi A u B għad-Direttiva tal-Kunsill 77/99/KEE tal-21 ta’ Diċembru 1976 dwar il-problemi tas-saħħa li jaffettwaw il-produzzjoni u l-kummerċjalizzazzjoni tal-prodotti tal-laħam u ċerti prodotti oħra li joriġinaw mill-annimali (3) m’għandhomx japplikaw għall-istabbilimenti fis-Slovakkja elenkati fl-Appendiċi (4) għall-Anness XIV għall-Att ta’ l-Adeżjoni sal-31 ta’ Diċembru 2006, suġġett għal ċerti kundizzjonijiet.
(2)
L-Appendiċi għall-Anness XIV għall-Att ta’ l-Adeżjoni ġie emendat bid-Deċiżjoni tal-Kummissjoni 2004/463/KE (5) u 2005/189/KE (6).
(3)
Skond dikjarazzjoni uffiċjali mill-awtorità kompetenti Slovakka, tliet stabbilimenti tal-laħam lestew il-proċess ta’ titjib u issa qegħdin f’konformità sħiħa mal-leġiżlazzjoni tal-Komunità. Dawn l-istabbilimenti għalhekk għandhom jitħassru minn fuq il-lista ta' stabbilimenti fi tranżizzjoni.
(4)
Wieħed mill-istabbilimenti fuq il-lista ta’ stabbilimenti fi trażizzjoni għamel sforzi konsiderevoli biex jikkonforma mar-rekwiżiti stabbiliti mil-leġiżlazzjoni tal-Komunità. Madankollu, dan l-istabbiliment mhuwiex f’qagħda li jtemm il-proċess ta’ titjib tiegħu sad-data preskritta minħabba limitazzjonijiet tekniċi. Għalhekk huwa ġust li jitħalla aktar ħin sabiex ilesti il-proċess ta’ titjib.
(5)
L-Appendiċi għall-Anness XIV għall-Att ta’ l-Adeżjoni ta’ l-2003 għandu għalhekk jiġi emendat skond dan. Għal raġunijiet ta’ ċarezza, dan għandu jinbidel.
(6)
Il-Kumitat Permanenti dwar il-Katina Alimentari u s-Saħħa ta’ l-Annimali ġie infurmat dwar il-miżuri previsti f’din id-Deċiżjoni,
ADOTTAT DIN ID-DECIZJONI:
Artikolu 1
L-Appendiċi għall-Anness XIV għall-Att ta’ l-Adeżjoni ta’ l-2003 huwa mibdul bit-test f’dan l-Anness għal din id-Deċiżjoni
Artikolu 2
Din id-Deċiżjoni hija indirizzata lill-Istati Membri.
Magħmul fi Brussell, nhar is-16 ta’ Settembru 2005.